smcproject/ml-wiki-sentences huggingface dataset:
അറിഞ്ചയചോളന്റേയും വൈടുംബകുലത്തിലെ രാജകുമാരിയായിരുന്ന കല്യാണിയുടേയും മകനായിരുന്നു പരാന്തകൻ രണ്ടാമൻ.
ഗണ്ഡരാദിത്യന്റെ ( അരിഞ്ചയന്റെ ജ്യേഷ്ഠൻ) മകൻ ഉത്തമ ചോളനു ചോളസിംഹാസനത്തിനു തുല്യമായ അവകാശമുണ്ടായിരുന്നുണ്ടെങ്കിലും പരാന്തകൻ രണ്ടാമൻ ചോളസിംഹാസനത്തിൽ കയറി.
പരാന്തകചോളൻ രണ്ടാമൻ രാജാവായപ്പോളേക്കും ചോള രാജ്യം ഒരു ചെറിയ പ്രവിശ്യയുടെ വലിപ്പത്തിലേക്ക് ചുരുങ്ങിയിരുന്നു.
തെക്കുഭാഗത്തുള്ള പാണ്ഡ്യന്മാർ ചോള സൈന്യത്തെ പരാജയപ്പെടുത്തുകയും അവരുടെ ഭൂപ്രദേശം കൈവശപ്പെടുത്തുകയും ചെയ്തിരുന്നു.
പരാന്തക രണ്ടാമന്റെ ഭരണകാലം ഭാവിയിലെ ചോളസാമ്രാജ്യത്തിന്റെ വിജയങ്ങൾക്കുള്ള അടിത്തറയിട്ടു.
അദ്ദേഹം വടക്കുള്ള ഏതാനും പ്രദേശങ്ങൾ വീണ്ടെടുക്കുകയും പാണ്ഡ്യ ഭരണാധികാരി വീര പാണ്ഡ്യനെ പരാജയപ്പെടുത്തി മധുര പിടിച്ചെടുക്കുകയും ചെയ്തു.
ശ്രീലങ്കയുടെ നിയന്ത്രണം നേടുന്നതിനായി ഒരു യുദ്ധപര്യടനം നടത്തിയെങ്കിലും അത് വിജയിച്ചില്ല.
പാണ്ഡ്യന്മാരുമായുള്ള യുദ്ധം
ചോള രാജാവായ ഉടനെ, പരാന്തക രണ്ടാമന്റെ ശ്രദ്ധ തെക്ക് പാണ്ഡ്യരുടെ വർദ്ധിച്ചുവരുന്ന ശക്തിയിലേക്കായിരുന്നു.
പാണ്ഡ്യ രാജ്യത്ത് ചോള മേധാവിത്വം പുനസ്ഥാപിക്കാനുള്ള ഗണ്ഡരാദിത്യന്റെ ശ്രമങ്ങളെ ചെറുത്തുനിന്ന വീരപാണ്ഡ്യൻ സ്വതന്ത്രരാജ്യമായി തന്റെ പ്രദേശങ്ങൾ ഭരിക്കുകയായിരുന്നു.
ചോളസൈന്യവും പാണ്ഡ്യസൈന്യവും ചെവൂരിൽ ഏറ്റുമുട്ടി.
പരാന്തകചോളനും ഇളയ മകൻ ആദിത്യ കരികാലനും (ആദിത്യ രണ്ടാമൻ എന്നും അറിയപ്പെടുന്നു) വീരപാണ്ഡ്യനെ പരാജയപ്പെടുത്തുകയും  വീരപാണ്ഡ്യൻ യുദ്ധക്കളത്തിൽ  നിന്നു പലായനം ചെയ്തുവെന്ന്  ലിഖിതങ്ങളിൽ പരാമർശിക്കപ്പെടുന്നു.
ചെവൂർ യുദ്ധത്തിനുശേഷം, പരാന്തക രണ്ടാമന്റെ സൈന്യം പാണ്ഡ്യരാജ്യത്തിനുള്ളിലേക്ക് ആക്രമണം തുടർന്നു.
സിംഹളരാജാവായ മഹിന്ദ നാലാമൻ പാണ്ഡ്യരാജാവിന്റെ സഖ്യകക്ഷിയായിരുന്നു.
ലങ്കൻ സൈന്യം പാണ്ഡ്യസൈന്യത്തെ യുദ്ധക്കളത്തിൽ പിന്തുണച്ചു.
ഈ പിന്തുണ നിർവീര്യമാക്കാൻ പരാന്തക രണ്ടാമന്റെ സൈന്യം ലങ്കയെ ആക്രമിച്ചു.
പരാന്തകസുന്ദര ചോളൻ മത്സ്യചിഹ്നം, സിംഹാസനം, രത്നം പതിച്ച കിരീടം, പുരാതനമായ മുത്ത് മാല തുടങ്ങിയ പാണ്ഡ്യന്മാരുടെ രാജകീയ ചിഹ്നങ്ങൾ പിടിച്ചെടുത്തു.
പാണ്ഡ്യന്മാർക്കുമേലേയുള്ള യുദ്ധത്തിന്റെ സ്മരണക്കായി സുന്ദരചോളൻ മധുരൈക്കൊണ്ട രാജകേസരി എന്ന് സ്വയം വിശേഷിപ്പിച്ചു.
ചെവൂർ യുദ്ധത്തിൽ ചോളസൈന്യം വിജയിച്ചെങ്കിലും പാണ്ഡ്യഭൂമികളിൽ ചോളന്മാരുടെ അധികാരം പുനസ്ഥാപിക്കുന്നതിൽ പരാന്തക രണ്ടാമൻ വിജയിച്ചില്ല.
ശ്രീലങ്കൻ യുദ്ധപര്യടനം
സുന്ദരചോളൻ ശ്രീലങ്കയിലെ ഭരണാധികാരിക്കെതിരെ യുദ്ധം നടത്തി.
യുദ്ധത്തിനു നേതൃത്വം നൽകിയത് അദ്ദേഹത്തിന്റെ ജനറലും ബന്ധുവും ആയ പരാന്തക സിരിയവേലർ ആയിരുന്നു.
സിരിയവേലരും ചോള രാജാവിന്റെ ഭാര്യാസഹോദരനുമായ ബാണമേധാവിയും യുദ്ധത്തിൽ മരിച്ചതിനാൽ ഈ യുദ്ധപര്യടനം ചോളന്മാർക്ക് നന്നായി പര്യവസാനിച്ചില്ല.
ആദിത്യ രണ്ടാമന്റെ (ആദിത്യ കരികാലൻ) വധം
പരാന്തക രണ്ടാമന്റെ അവസാനകാലം സന്തോഷകരമായിരുന്നില്ല.
കിരീടാവകാശിയായിരുന്ന ആദിത്യ രണ്ടാമൻ ഗൂഢാലോചനക്കാരാൽ വധിക്കപ്പെട്ടു.
തമിഴ്‌നാട്ടിലെ ഉദയാർകുഡി ക്ഷേത്രത്തിൽ കണ്ടെത്തിയ ലിഖിതങ്ങളിലൊന്നിൽ രാജരാജചോളൻ ഗൂഢാലോചനക്കാരായ ചില വ്യക്തികളുടെ സ്വത്ത് വകകൾ കണ്ടുകെട്ടിയതായി പരാമർശിക്കുന്നുണ്ട്.
ഉത്തമചോളന്റെ കിരീടാരോഹണം
ആദിത്യ രണ്ടാമന്റെ വധത്തിനുശേഷം ഉത്തമചോളൻ കിരീടാവകാശിയായി.
അധികാരമേറ്റെടുത്തതിനുശേഷം മധുരാന്തക എന്നും അറിയപ്പെട്ടിരുന്ന ഉത്തമചോളൻ പരാന്തകൻ രണ്ടാമന്റെ രണ്ടാമത്തെ മകനായ അരുൾമൊഴിവർമ്മനെ ( രാജരാജചോളൻ ) രാജ്യവകാശിയാക്കി എന്ന് തിരുവലങ്ങാട് താമ്രഫലകത്തിലെ ലിഖിതത്തിൽ പറയുന്നു.
പരന്തക രണ്ടാമന്റെ മരണം
പരാന്തക രണ്ടാമൻ കാഞ്ചിപുരത്ത് അദ്ദേഹത്തിന്റെ സ്വർണ്ണക്കൊട്ടാരത്തിൽ വച്ച് മരിച്ചു (973 സി.ഇ).
അതിനുശേഷം അദ്ദേഹം " പൊൻ മാളിഗായ് തൂഞ്ചിന തേവർ " - "സുവർണ്ണകൊട്ടാരത്തിൽ മരിച്ച രാജാവ്" എന്നറിയപ്പെട്ടു.
ഭരണനിർവഹണത്തിലെ ചോളപാരമ്പര്യം പരാന്തകൻ പിൻതുടർന്നു.
അദ്ദേഹത്തിന്റെയും അദ്ദേഹത്തിന്റെ മകൻ ആദിത്യ കാരികാലൻ രണ്ടാമന്റെയും പല ലിഖിതങ്ങളും രാജകീയസമിതി, പട്ടാളം, കപ്പൽപ്പട എന്നിവയിലുണ്ടായ പരിഷ്ക്കാരങ്ങളെ വിവരിക്കുന്നു.
മലൈയമ്മൻ ഗോത്രത്തിലെ രാജകുമാരിയും അദ്ദേഹത്തിന്റെ ഒരു രാജ്ഞിയായിരുന്ന  വനവന്മഹാദേവി, രാജാവിന്റെ മരണശേഷം സതി അനുഷ്ഠിച്ചു.
മകൾ കുന്ദവൈ അവരുടെ ചിത്രം തഞ്ചാവൂർ ക്ഷേത്രത്തിൽ പ്രതിഷ്ഠിച്ചുവെന്നു കരുതപ്പെടുന്നു.
ഒരു ചേരരാജകുമാരിയായിരുന്ന മറ്റൊരു രാജ്ഞി 1001 സി.ഇ വരെ ജീവിച്ചിരുന്നു.
പരാന്തക രണ്ടാമന്റെ ഭരണകാലത്ത് സംസ്കൃത, തമിഴ് സാഹിത്യങ്ങൾക്ക് പ്രോത്സാഹനം ലഭിച്ചു.
തമിഴ് വ്യാകരണത്തെപ്പറ്റിയുള്ള ബുദ്ധമതകൃതിയായ വിരസൊലിയം അദ്ദേഹത്തെ ബുദ്ധമതത്തിന്റേയും സാഹിത്യത്തിന്റേയും രക്ഷാധികാരിയായി പ്രകീർത്തിക്കുന്നു.
പരാന്തക ചോഴൻ I ചോഴ രാജാക്കന്മാരുടേയും ചക്രവർത്തിമാരുടേയും പട്ടിക ആദ്യകാല ചോഴരാജാക്കൾ എല്ലാളൻ കുലക്കോട്ടൻ ഇളംചേട്ചെനി കരികാലചോളൻ നെടുങ്കിള്ളി നളൻകിള്ളി കില്ലിവാലവൻ കോപ്പെരുഞ്ചോഴൻ കൊച്ചെംഗനൻ പെരുനാർകില്ലി Interregnum ( c. ) മധ്യകാല ചോളരാജാക്കൾ വിജയാലയ ചോഴൻ 848–891(?) ആദിത്യ ചോളൻ I 891–907 പരന്തക ചോളൻ I 907–950 ഗന്ധരാദിത്യ ചോളൻ 950–957 അരിഞ്ജയ ചോളൻ 956–957 സുന്ദര ചോളൻ 957–970 ആദിത്യ ചോളൻ II (co-regent) ഉത്തമ ചോളൻ 970–985 രാജരാജ ചോളൻI 985–1014 രാജേന്ദ്ര ചോളൻ I 1012–1044 രാജേന്ദ്രരാജ ചോളൻ 1044–1054 രാജേന്ദ്ര ചോളൻ II 1054–1063 വീരരാജേന്ദ്ര ചോളൻ 1063–1070 ആദിരാജേന്ദ്ര ചോളൻ 1070–1070 പിൽകാല ചോഴരാജാക്കൾ കുലോത്തുങ്ക ചോളൻ I 1070–1120 വിക്രമ ചോളൻ 1118–1135 കുലോത്തുങ്ക ചോളൻ II 1133–1150 രാജരാജ ചോളൻ II 1146–1173 രാജാധിരാജ ചോളൻ II 1166–1178 കുലോത്തുങ്ക ചോളൻ III 1178–1218 രാജരാജ ചോളൻ III 1216–1256 രാജേന്ദ്ര ചോളൻ III 1246–1279 അനുബന്ധ രാജവംശങ്ങൾ ആന്ധ്രയിലെ തെലുങ്കു ചോളർ കലിംഗയിലെ ചോഡഗംഗങ്ങൾ സിബുവിലെ രാജ്‌നേറ്റ് ചോഴ സമൂഹം ചോള സർക്കാർ ചോള മിലിട്ടറി ചോള നേവി ചോള കല ചോള സാഹിത്യം ചോളയുടെ പതാക ഗ്രേറ്റ് ലിവിംഗ് ചോള ക്ഷേത്രങ്ങൾ സോളേശ്വര ക്ഷേത്രങ്ങൾ പൂമ്പുഹാർ ഉറയൂർ മേലകടമ്പൂർ ഗംഗൈകൊണ്ട ചോളപുരം തഞ്ചാവൂർ തിരുവാരൂർ ക സ തി
907–955 കാലയളവിൽ ദക്ഷിണേന്ത്യയിൽ ഭരിച്ചിരുന്ന ഒരു ചോഴരാജാവായിരുന്നു പരാന്തക ചോഴൻ ( തമിഴ് : முதலாம் பராந்தக சோழன்).
നാല്പത്തെട്ട് വർഷത്തോളം അദ്ദേഹത്തിന്റെ ഭരണകാലം നീണ്ടുനിന്നു.
ഇദ്ദേഹത്തിന്റെ ഭരണകാലത്ത് ചോഴരാജ്യം കൂടുതൽ പുരോഗതി പ്രാപിക്കുകയുണ്ടായി.
ആദിത്യ ചോഴൻ I ന്റെ പുത്രനാണ് പരാന്തക ചോഴൻ.
പാണ്ഡ്യരാജ്യത്തെ അധിനിവേശം
തന്റെ പിതാവ് തുടങ്ങിവെച്ച രാജ്യപരിധി വർദ്ധിപ്പികൽ പരാന്തകനും തുടർന്നുപോന്നു.
910-ൽ അദ്ദേഹം പാണ്ഡ്യരാജ്യത്തിനെതിരെ പടനയിച്ചു.
പാണ്ഡ്യരാജ്യധാനിയായ മതുരൈ കീഴടക്കിയ പരാന്തക ചോഴന് മതുരൈ-കൊണ്ട എന്നൊരു വിശേഷണവും ലഭിക്കുകയുണ്ടായി.
പാണ്ഡ്യരാജാവായിരുന്ന മാരവർമ്മൻ രാജസിംഗൻ II, അന്ന് ശ്രീലങ്കയുടെ രാജാവായിരുന്ന കാസ്സപൻ V നെ സഹായം അഭ്യർത്ഥിച്ചിരുന്നു.
കാസ്സപൻ പാണ്ഡ്യരാജനെ സഹായിക്കാൻ ഒരു സേനയെതന്നെ അയച്ചു.
എങ്കിലും പരാന്തകൻ ഈ ഇരു സൈന്യത്തെയും വെലൂരിൽ വെച്ച് നടന്ന യുദ്ധത്തിൽ പരാജയപ്പെടുത്തി.
തുടർന്ന് പാണ്ഡ്യരാജാവ് ശ്രീലങ്കയിലേക്ക് പലായനം ചെയ്യുകയും, പാണ്ഡ്യരാജ്യം പരാന്തകചോഴന്റെ അധീനതയിലാകുകയും ചെയ്തു.
പരാന്തകൻ താൻ കീഴടക്കിയ പുതിയ രാജ്യത്ത് കുറേ വർഷം ചിലവഴിച്ചു.
മേഖലയിൽ തന്റെ സ്വാധീനം കൂടുതൽ ശക്തമാക്കുന്നതിനായിരുന്നു ഇത്.
തന്റെ ലക്ഷ്യം നേടിക്കഴിഞ്ഞു എന്ന് ബോധ്യപ്പെട്ട പരാന്തകൻ, പാണ്ഡ്യരാജ്യവിജയം ആഘോഷിക്കാൻ തീരുമാനിച്ചു.
പാണ്ഡ്യരാജ്യത്തിന്റെ മുഖമുദ്രയും രാജ്യതലസ്ഥാനവുമായിരുന്ന മതുരൈയിൽ വെച്ച് പാണ്ഡ്യസിംഹാസനത്തിൽ പട്ടാഭിഷേകമാണ് പരാന്തകചോഴൻ ആഗ്രഹിച്ചത്.
എന്നാൽ ഈ ആഗ്രഹം വിജയിച്ചില്ല.
പലായനം ചെയ്ത പാണ്ഡ്യരാജാവ് തന്നോടൊപ്പം സിംഹാസനവും ലങ്കയിലേക്ക് കൊണ്ടുപോയിരുന്നു.
പരാന്തകന്റെ ഭരണകാലത്തിനെ അവസാനവർഷങ്ങളായപ്പോഴേക്കും അദ്ദേഹം ലങ്കയും ആക്രമിച്ചു.
മതുരൈയും ലങ്കയും ആക്രമിച്ച് കീഴടക്കിയതിനാൽ മതുരൈയും ഇല്ലമും കൊണ്ട പരകേസരിവർമ്മൻ – എന്നൊരു വിശേഷണവും പരാന്തകചോഴനു ലഭിച്ചു.
പരാന്തകന്റെ സ്വാധീനമേഖലകൾ
പരാന്തകൻ ഒന്നാമ്ന്റ്റെ ഭരണത്തിന്റെ സുവർണ്ണകാലത്ത്, അദ്ദേഹത്തിന്റെ അധീനമേഖലകൾ ഏതാണ്ട് തമിഴ്നാട്  മൊത്തമായും വടക്ക് ആന്ധ്രയിലെ നെല്ലൂർ വരെയും വ്യാപിച്ചിരുന്നു.
ഒരു മികച്ച യുദ്ധതന്ത്രജ്ഞൻ കൂടിയായിരുന്ന ചോഴരാജാവായിരുന്നു പരാന്തകൻ.
ചേരരുമായി നല്ല ബന്ധമാണ് പരാന്തകൻ നിലനിർത്തിയിരുന്നത് അവലംബം Venkata Ramanappa, M. N. (1987).
Outlines of South Indian History .
(Rev. edn.)  New Delhi:  Vikram.
Early Chola temples: Parantaka I to Rajaraja I, A.D. 907–985 By S. R. Balasubrahmanyam South Indian Inscriptions: Miscellaneous inscriptions in Tamil (4 pts. in 2) By Eugen Hultzsch, Hosakote Krishna Sastri, V. Venkayya, Archaeological Survey of India A topographical list of the inscriptions of the Madras Presidency, collected till 1915: with notes and references, Volume 1 By Vijayaraghava Rangacharya A topographical list of inscriptions in the Tamil Nadu and Kerala states, Volume 2 By T. V. Mahalingam Nilakanta Sastri, K. A. (1935).
South Indian shrines: illustrated By P. V. Jagadisa Ayyar
പരാവതി
പരാവതി മലയാള ഭാഷയിലെ ഒരു വൃത്തമാണ്.
പരാദസസ്യം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Parasitic_plant Cuscuta , a stem holoparasite, on an acacia tree in Pakistan
മറ്റു സസ്യങ്ങളിൽ വളരുകയും, ആഹാരവും ജലവും അവയിൽ നിന്നു വലിച്ചെടുത്ത് ജീവിക്കുന്ന സസ്യങ്ങളാണ് പരാദസസ്യങ്ങൾ (Parasites).
ഇത്തിൾ , മൂടില്ലാത്താളി എന്നീ സസ്യങ്ങൾ പരാദങ്ങൾക്കുദാഹരണമാണ്.
ചന്ദനമരം ഭാഗികമായി ഒരു പരാദസസ്യമാണ്.
ലോകത്തിലെ ഏറ്റവും വലിയ പൂവായ റഫ്ലേഷ്യയും ഒരു പരാദസസ്യമാണ്.
വാസത്തിനുമാത്രം മറ്റു സസ്യങ്ങളെ ആശ്രയിക്കുന്ന സസ്യങ്ങളാണ് എപ്പിഫൈറ്റുകൾ (Epiphytes) എന്നറിയപ്പെടുന്നു.
ഇവ ആഹാരം സ്വയം നിർമ്മിക്കുന്ന ഹരിത സസ്യങ്ങളാണ്.
ഉദാ: മരവാഴ.
ദിവെഹി ഭാഷ ഇംഗ്ലീഷ് വിലാസം https://ml.wikipedia.org/wiki/Dhivehi_Language
മാലിദ്വീപ് റിപ്പബ്ലിക്കിലെ 350,000 വരുന്ന ജനങ്ങൾ സംസാരിക്കുന്ന ഒരു ഇന്തോ-ആര്യൻ ഭാഷയാണ് ദിവേഹി ഭാഷ അല്ലെങ്കിൽ മഹൽ .
മാലിദ്വീപിന്റെ ദേശീയ ഭാഷയുമാണിത്.
മാലി ദ്വീപിനടുത്തുള്ള ഇന്ത്യയിലെ കേന്ദ്രഭരണ പ്രദേശമായ ലക്ഷദ്വീപിലെ മിനിക്കോയി അഥവാ മലിക്കു ദ്വീപിലെ പതിനായിരത്തോളം വരുന്ന ആളുകളും ഇതേ ഭാഷതന്നെ സംസാരിക്കുന്നു.
ഇന്ത്യയിലെ എല്ലാ മാധ്യമങ്ങളും ദിവേഹി ഭാഷയെ മഹൽ എന്നാണ് പരാമർശിക്കാറ്.
കോഴിക്കോട് ആകാശവാണി നിലയത്തിൽ നിന്നും, ആഴ്ചയിൽ ഒരു ദിവസം മഹൽ ഭാഷയിൽ പ്രക്ഷേപണം ഉണ്ട്.
മാലി ദ്വീപുകൾ , മിനിക്കോയി എന്നിവിടങ്ങളിൽ നിന്നും വിവിധ ആവശ്യങ്ങൾക്ക് ഇന്ത്യയിൽ, പ്രത്യേകിച്ചു തിരുവനന്തപുരത്തു വന്നു താമസിക്കുന്ന ആളുകളും ഈ ഭാഷ സംസാരിക്കുന്നുണ്ട് .
മറ്റു ഭാഷകളിൽ ശ്രീ ലങ്കയിലെ സിംഹള ഭാഷയുമായിയാണ് ദിവെഹി ഭാഷ ഏറ്റവും അടുത്ത് നിൽക്കുന്നതെങ്കിലും പരസ്പരം മനസ്സിലാക്കാൻ കഴിയാവുന്ന അത്രയും സാമ്യതയില്ല .
കാലാകാലങ്ങളായി നിരവധി ഭാഷകൾ ദിവേഹി ഭാഷയുടെ വികാസത്തെ സ്വാധീനിച്ചിട്ടുണ്ട്.
അതിൽ പ്രധാനം സിൻഹളയും അറബികും ആണ്.
സ്വാധീനം ചെലുത്തിയ മറ്റുഭാഷകൾ ഫ്രഞ്ച് , പേർഷ്യൻ , പോർച്ചുഗീസ് , ഇംഗ്ലീഷ് എന്നിവയുമാണ്.
അവലംബം ↑ http://www.ethnologue.com/show_language.asp?code=div www.lakshadweep.nic.in പുറത്തേക്കുള്ള കണ്ണികൾ
ദിവ്യ ഗോപിനാഥ്
മലയാള ചലച്ചിത്ര വ്യവസായത്തിൽ പ്രവർത്തിക്കുന്ന ഒരു ഇന്ത്യൻ നടിയാണ് ദിവ്യ ഗോപിനാഥ് .
2016ൽ കമ്മട്ടിപ്പാടത്തിലൂടെ മലയാള സിനിമയിൽ അരങ്ങേറ്റം കുറിച്ചു.
നിരൂപക പ്രശംസ നേടിയ അയാൾ ശശി , ആഭാസം , വൈറസ് , അഞ്ചാം പാതിര , തുറമുഖം തുടങ്ങി മലയാള സിനിമകളിൽ ദിവ്യ പിന്നീട് ശ്രദ്ധേയമായ വേഷങ്ങൾ ചെയ്തു.
എറണാകുളം ജില്ലയിലെ ഏലൂരിൽ കെ.എൻ.ഗോപിനാഥിൻ്റെയും, സി.പി.ഉഷാദേവിയുടെയും മകളായി ജനനം .
എലൂരിലെ സ്കൂൾ പഠനത്തിന് ശേഷം സ്കൂൾ ഓഫ് ഡ്രാമയിൽ നിന്ന് ബിരുദം നേടി തുടർന്ന് സെന്റ്.
സേവിയർ കോളേജ് ഫോർ വിമൻ, ആലുവ കോളേജിൽ നിന്ന് മാസ്റ്റർ ഓഫ് കോമേഴ്‌സ് പൂർത്തിയാക്കി .
നാടകത്തിലൂടെ സിനിമയിലെത്തിയ ദിവ്യ ഹ്രിസ്വ ചിത്രങ്ങളും അഭിനയിച്ചു.
വിമൻ ഇൻ സിനിമ കളക്ടീവ് അംഗമാണ്.
ദിവ്യയുടെ ഭർത്താവ് ജൂബിത് നമ്രടത്ത്.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ദിവ്യ ഗോപിനാഥ്
ദിവ്യ ജെയിൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സോഫ്റ്റ്വെയർ എഞ്ചിനീയറും സംരംഭകയുമാണ് ദിവ്യ ജെയിൻ .
ഫോർച്യൂൺ മാസിക ജെയിനെ "ഡാറ്റാ ഡോയിൻ" എന്ന് വിളിക്കുന്നു .
ജെയിൻ  ഇപ്പോൾ ബോക്സ് ഡാറ്റയിലെ ഡാറ്റ അനാലിസിസ് എഞ്ചിനീയറാണ് .
ഇന്ത്യയിലെ റൂർക്കിയിൽ ജനിച്ച് വളർന്ന  ജെയിൻ അലിഗഡ് സർവകലാശാലയിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദവും ജെയിൻ സാൻ ജോസ് സ്റ്റേറ്റ് യൂണിവേഴ്‌സിറ്റിയിൽ നിന്ന് കമ്പ്യൂട്ടർ എഞ്ചിനീയറിംഗിൽ ബിരുദാനന്തര ബിരുദവും നേടി.
2003 ൽ സൺ മൈക്രോസിസ്റ്റംസിനും 2005 ൽ കാസിയോൺ സിസ്റ്റംസ് എന്ന സ്റ്റാർട്ടപ്പിലും ജോലി ചെയ്യാൻ തുടങ്ങി.
ഡേറ്റാ അനലിറ്റിക്സ് കമ്പനിയായ ഡിലൂപ്പിന്റെ സഹസ്ഥാപകയായിരുന്നു ജെയിൻ.
പിന്നീട്, ബോക്സിൽ ചേർന്നു, അത് 2013 ൽ ഡിലൂപ്പ്  സ്വന്തമാക്കിയതിനുശേഷം ബോക്സിൽ, മെഷീൻ ലേണിംഗ് ടെക്നോളജി, ഡാറ്റ ക്ലാസിഫിക്കേഷൻ, ഉള്ളടക്ക വിശകലനം എന്നിവയിൽ പ്രവർത്തിക്കുന്നു.
കുടുംബവും സംസ്കാരവും
ഇന്ത്യയിലെ യുപിയിലെ റൂർക്കി എന്നറിയപ്പെടുന്ന ഒരു ചെറിയ സർവകലാശാല പട്ടണത്തിലാണ് ദിവ്യ ജനിച്ചത്.
"വിദ്യാഭ്യാസവും സാങ്കേതികവിദ്യയും" കേന്ദ്രീകരിച്ചുള്ള ഒരു കുടുംബത്തിലാണ് അവർ വളർന്നത്, ചെറുപ്പം മുതൽ തന്നെ എഞ്ചിനീയർമാർ അവരുടെ ജീവിതത്തിൽ ആഴത്തിൽ സ്വാധീനിക്കുകയുണ്ടായി.
അവാർഡുകൾ മികച്ച ഇൻസ്റ്റിറ്റ്യൂട്ട്-ഇന്നൊവേഷൻ 2015 - 2016 അസോച്ചം 2016 ലെ മികച്ച ഇൻസ്റ്റിറ്റ്യൂട്ട് ഇന്നൊവേഷൻ അഞ്ചാം ഇന്ത്യൻ വിദ്യാഭ്യാസ അവാർഡ് 2015 ൽ ഈ വർഷത്തെ മികച്ച തൊഴിലധിഷ്ഠിത വിദ്യാഭ്യാസം ഛപ്രയിലെ പ്രത്യേക കഴിവുള്ളവർക്കായി പ്രത്യേകം രൂപകൽപ്പന ചെയ്ത പരിശീലന കേന്ദ്രം അവലംബം
ദിവിത റായ്
ദിവിത റായ് (ജനനം മെയ് 11, 1999) ഒരു ഇന്ത്യൻ മോഡലും മിസ് ദിവ യൂണിവേഴ്സ് 2022 സൗന്ദര്യമത്സര ജേതാവുമാണ്.
2022 അവസാനം നടക്കുന്ന മിസ്സ് യൂണിവേഴ്സ് 2022 മത്സരത്തിൽ ദിവിത ഇന്ത്യയെ പ്രതിനിധീകരിച്ച് ടോപ് 16 സെമിഫൈനലിസ്റ്റ് ആയി തിരഞ്ഞെടുക്കപ്പെട്ടു.
2019-2022 വരെ മിസ്സ് യൂണിവേഴ്‌സിൽ ഇന്ത്യയുടെ തുടർച്ചയായ നാലാമത്തെ പ്ലേസ്‌മെന്റാണിത്.
സൗന്ദര്യമത്സരങ്ങളിൽ
ദിവിത 2019-ൽ ഫെമിന മിസ്സ് ഇന്ത്യ 2019-ലെ മികച്ച മൂന്ന് കർണാടക സംസ്ഥാന ഫൈനലിസ്റ്റുകളിൽ ഇടം നേടി.
2021-ൽ, മിസ്സ് ദീവ 2021-ൽ മത്സരിക്കുകയും മിസ്സ് യൂണിവേഴ്സ് 2021-ലെ ഹർനാസ് സന്ധുവിന്റെ രണ്ടാം റണ്ണറപ്പായി അവസാനിക്കുകയും ചെയ്തു.
മത്സരത്തിനിടെ മിസ്സ് ഐക്യു, മിസ്സ് ലൈഫ് സ്റ്റൈൽ, മിസ്സ് സുഡോകു എന്നീ ഉപമത്സര ടൈറ്റിലുകളും അവർ നേടി.
2022 ഓഗസ്റ്റ് 28-ന്, മിസ്സ് ദീവ ഓർഗനൈസേഷന്റെ പത്താം വാർഷികാഘോഷത്തിൽ, ഹർനാസ് സന്ധു ദിവിതയെ മിസ്സ് ദീവ യൂണിവേഴ്‌സ് 2022 കിരീടമണിയിച്ചു.
അന്താരാഷ്ട്രതലത്തിൽ ഇന്ത്യയെ പ്രതിനിധീകരിച്ച 30-ലധികം മുൻ സൗന്ദര്യമത്സര ജേതാക്കൾ ചടങ്ങിൽ പങ്കെടുത്തു.
അവലംബങ്ങൾ പുറമെ നിന്നുള്ള കണ്ണികൾ ദിവിത റായ് ഇൻസ്റ്റാഗ്രാമിൽ
ദിവ്യ എസ്. മേനോൻ
ഒരു ഇന്ത്യൻ സംഗീതജ്ഞയും ടെലിവിഷൻ അവതാരികയുമാണ് ദിവ്യ എസ്. മേനോൻ .
പ്രധാനമായും മലയാള സിനിമയിലെ ഒരു പിന്നണി ഗായികയായ ദിവ്യ തമിഴിലും തെലുങ്കിലുമൊക്കെ ഗാനങ്ങൾ ആലപിച്ചിട്ടുണ്ട്.
ഏഷ്യാനെറ്റ് കേബിൾ വിഷനിൽ ( തൃശൂർ ) സംഗീത പരിപാടി അവതരിപ്പിച്ചുകൊണ്ടാണ് ദിവ്യ  ആങ്കറിംഗ് ആരംഭിച്ചത്.
പിന്നീട് യെസ് ഇന്ത്യാവിഷൻ, കൈരളി ചാനൽ (ഗാനമേള, സിംഗ് N വിൻ, റെയിൻ ഡ്രോപ്പ്) എന്നിവയിലും സംഗീത പരിപാടികൾ നടത്തിയിരുന്നു.
പിന്നണി ഗാനരംഗം വർഷം പേര് സിനിമ ഭാഷ സംഗീതം Notes 2010 "അടിപൊളി ഭൂതം" ഈ പട്ടണത്തിൽ ഭൂതം മലയാളം ഷാൻ റഹ്മാൻ 2010 "ആയിരം കാതം" മലർവാടി ആർട്സ് ക്ലബ്ബ് മലയാളം ഷാൻ റഹ്മാൻ 2012 "അനരാഗം അനുരാഗം" തട്ടത്തൻ മറയത്ത് മലയാളം ഷാൻ റഹ്മാൻ 2013 "എന്നോടു കൂടെ" ഇമ്മാനുവേൽ (film) മലയാളം അഫ്സൽ യൂസഫ് 2014 "റസൂൽ അല്ലാഹ്" സലാല മൊബൈൽസ് മലയാളം ഗോപി സുന്ദർ 2014 "മണ്ണിൽ പതിയും" ഗോഡ്സ് ഓൺ കണ്ട്രി മലയാളം ഗോപി സുന്ദർ 2014 "തുടക്കം മാംഗല്യം" ബാംഗ്ലൂർ ഡേസ് മലയാളം ഗോപി സുന്ദർ Won NAFA Award 2016 for Best Female Playback Singer
Won KVTV Award 2016 for Best Female Playback Singer 2014 "പട്ടും ചുറ്റി വേളിപ്പെണ്ണ്" രാജാധിരാജ മലയാളം കാർത്തിക് രാജ 2015 "Mutholam Azagilu" നമസ്തേ ബാലി മലയാളം ഗോപി സുന്ദർ 2015 "Choolamittu" ഇവൻ മര്യാദരാമൻ മലയാളം ഗോപി സുന്ദർ 2015 "Ummarathee" ഇവൻ മര്യാദരാമൻ മലയാളം ഗോപി സുന്ദർ 2015 "Manjiloode" 100 ഡേസ് ഓഫ് ലവ് മലയാളം ഗോവിന്ദ് മേനോൻ 2015 "Murugappaa" ജംനാ പ്യാരി മലയാളം ഗോപി സുന്ദർ 2015 "Muthe Mohabathin" നിക്കാഹ് മലയാളം ഗോപി സുന്ദർ 2015 "പുതുമഴയായ്" ചാർലി മലയാളം ഗോപി സുന്ദർ
Won NAFA Award 2016 for Best Female Playback Singer
Won KVTV Award 2016 for Best Female Playback Singer 2016 "ഈ പുലരിയിൽ" മാൽഗുഡി ഡേസ് മലയാളം Dr Praveen 2016 "Okko Nakshatram" Seethamma Andalu Ramayya Sitralu തെലുങ്ക് ഗോപി സുന്ദർ 2016 "Paravasame" Seethamma Andalu Ramayya Sitralu തെലുങ്ക് ഗോപി സുന്ദർ 2016 "Thodakkam Maangalyam" Bangalore Naatkal തമിഴ് ഗോപി സുന്ദർ 2016 "Adada Adada" Ennul Aayiram തമിഴ് ഗോപി സുന്ദർ 2016 "Vaarthinkalee" Kali മലയാളം ഗോപി സുന്ദർ
Won Janmabhumi Award 2016 for Best Female Playback Singer
Nominated - RED FM Malayalam Music Awards 2016 for Best Female Playback Singer
Nominated -Filmfare Award for Best Female Playback Singer – Malayalam (64th Filmfare Awards South) 2016 "Chithira Muthe" Shajahanum Pareekuttiyum മലയാളം ഗോപി സുന്ദർ 2016 "Mayathe Ennum" ദൂരം മലയാളം Mohammed Rizwan 2016 "Neela Shankhu Pushpame" ടീം 5 മലയാളം ഗോപി സുന്ദർ 2017 "Mohabathin" ടേക് ഓഫ് (2017 film) മലയാളം ഗോപി സുന്ദർ 2017 "Chekkanum Pennum" ചങ്ക്സ് മലയാളം ഗോപി സുന്ദർ 2017 "Ithu Nava Sumasara" ചങ്ക്സ് മലയാളം ഗോപി സുന്ദർ 2017 "Nenje Nenje" കടങ്കഥ മലയാളം Deepankuran Kaithapram 2017 "Nee Njangada" ഉദാഹരണം സുജാത മലയാളം ഗോപി സുന്ദർ 2017 "Pennale" ഉദാഹരണം സുജാത മലയാളം ഗോപി സുന്ദർ 2017 "Anthike Varikente" വിമാനം മലയാളം ഗോപി സുന്ദർ 2017 "Meghakanavinu" വിമാനം മലയാളം ഗോപി സുന്ദർ 2018 "Njano Ravo" Kammara Sambhavam മലയാളം ഗോപി സുന്ദർ
Nominated - Movie Streets Film awards 2019 for Best Female Playback Singer 2018 "Aazhikkulil" കമാരസംഭവം മലയാളം ഗോപി സുന്ദർ 2018 "Aaarovarunora" മഴയത്ത് മലയാളം ഗോപി സുന്ദർ 2018 "First Time" പന്തം തെലുങ്ക് ഗോപി സുന്ദർ 2018 "Inkem Inkem" ഗീതാഗോവിന്ദം തെലുങ്ക് ഗോപി സുന്ദർ Introductory/Backing Vocals with Ajay Satyan Albums Year Album Song Music Co-Singer 2008 Coffee@ MG Road Poonkuyile Poonkuyile Shaan Rahman Vineeth Sreenivasan 2008 Coffee@ MG Road College Shaan Rahman Vineeth Sreenivasan, Shaan Rahman 2012 Dews of Love Minnal Swapname Anup Bhat Govind 2013 Pepper Band Nathooonne Vishnu Mohan Vishnu Mohan 2015 Vizhiyil Nee Yen Munnil Vannu Akshayjith Sachin Warrier അവലംബം
ദിവ്യ ഗോകുൽനാഥ് ഇംഗ്ലീഷ് വിലാസം https://ml.wikipedia.org/wiki/Divya_Gokulnath
വിദ്യാഭ്യാസ സാങ്കേതിക കമ്പനിയായ ബൈജൂസിൻ്റെ സഹസ്ഥാപകയും ഡയറക്ടറുമായ ഒരു ഇന്ത്യൻ സംരംഭകയും അധ്യാപികയുമാണ് ദിവ്യ ഗോകുൽനാഥ് .
ബെംഗളൂരുവിലാണ് ദിവ്യ ഗോകുൽനാഥ് ജനിച്ചത്.
അച്ഛൻ അപ്പോളോ ആശുപത്രിയിൽ നെഫ്രോളജിസ്റ്റാണ് , അമ്മ ദൂരദർശനിൽ പ്രോഗ്രാമിംഗ് എക്സിക്യൂട്ടീവ് ആയിരുന്നു.
അവർ മാതാപിതാക്കളുടെ ഏകമകളാണ്.
ഫ്രാങ്ക് ആന്റണി പബ്ലിക് സ്കൂളിൽ സ്കൂൾ വിദ്യാഭ്യാസം പൂർത്തിയാക്കിയ ദിവ്യ ബെംഗളൂരുവിലെ ആർ‌വി കോളേജ് ഓഫ് എഞ്ചിനീയറിംഗിൽ നിന്ന് ബയോടെക്നോളജിയിൽ ബി ടെക്ക് ബിരുദം നേടി.
2007 ൽ തന്റെ വിദ്യാഭ്യാസം പൂർത്തിയാക്കിയശേഷം ജി.ആർ.ഇ പരീക്ഷ തയ്യാറെടുക്കവേ, അവിടുത്തെ അധ്യാപകനും തൻ്റെ ഭാവി ഭർത്താവുമായ ബെജു രവീന്ദ്രനെ കണ്ടുമുട്ടി.
ജി ആർ ഇ കോഴ്സ് പഠിക്കവേ ക്ലാസുകൾക്കിടയിലുള്ള ഇടവേളകളിലെ ചോദ്യങ്ങൾ ശ്രദ്ധിച്ച അധ്യാപകൻ ബൈജു രവീന്ദ്രൻ ദിവ്യയെ ഒരു അധ്യാപികയാകാൻ പ്രോത്സാഹിപ്പിച്ചു.
ജി.ആർ.ഇ സെലക്ഷൻ കിട്ടിയെങ്കിലും അത് വേണ്ടെന്ന് വെച്ച് ബൈജൂസിൽ അദ്ധ്യാപികയായി തുടർന്നു.
അദ്ധ്യാപികയെന്ന നിലയിൽ അവരുടെ കരിയർ 2008 ൽ തൻ്റെ 21 ആം വയസ്സിൽ ആരംഭിച്ചു.
2020 ൽ അവർ ഫോർച്യൂൺ ഇന്ത്യയോട് ഇങ്ങനെ പറഞ്ഞു, “100 വിദ്യാർത്ഥികളുള്ള ഓഡിറ്റോറിയം സ്റ്റൈൽ ക്ലാസായിരുന്നു അത്.
അവർ എന്നെക്കാൾ കുറച്ച് വയസ്സ് മാത്രം പ്രായമുള്ളവരായിരുന്നു, അതിനാൽ പക്വത തോന്നുന്നതിന് ഞാൻ ക്ലാസ്സിൽ സാരി ധരിച്ചു.
" അദ്ധ്യാപന ജീവിതത്തിൽ ദിവ്യ ഗണിതശാസ്ത്രം, ഇംഗ്ലീഷ്, ലോജിക്കൽ യുക്തി എന്നിവ പഠിപ്പിച്ചു.
2011 ൽ ദിവ്യ ഗോകുൽനാഥ് തന്റെ ഭർത്താവിനൊപ്പം ബൈജൂസ് ഓൺലൈൻ പഠന പ്ലാറ്റ്ഫോം സ്ഥാപിച്ചു.
ആദ്യം, കമ്പനി സ്കൂൾ വിദ്യാഭ്യാസത്തെ പിന്തുണയ്ക്കുന്നതിനായി വ്യക്തിഗത വിദ്യാഭ്യാസം വാഗ്ദാനം ചെയ്തു, പിന്നീട് 2015 ൽ വീഡിയോ പാഠങ്ങളുള്ള ഒരു ഓൺലൈൻ ആപ്ലിക്കേഷൻ ആരംഭിച്ചു.
അതിലെ വീഡിയോകളിൽ അധ്യാപികയായി ദിവ്യ ഗോകുൽനാഥ് പ്രത്യക്ഷപ്പെട്ടു.
ഇന്ത്യയിലെ കോവിഡ്-19 ലോക്ക് ഡൗൺ സമയത്ത്, ഇത് വിദ്യാർഥികൾക്ക് സൗജന്യ ആക്സസ് നൽകി, 2020 മാർച്ച്, ഏപ്രിൽ മാസങ്ങളിൽ 13.5 ദശലക്ഷം ഉപയോക്താക്കളെ ചേർത്ത് മൊത്തം 50 ദശലക്ഷം വിദ്യാർഥികൾ പഠിതാക്കളായി,  2020 സെപ്റ്റംബറോടെ 70 ദശലക്ഷം വിദ്യാർത്ഥികളിലേക്കും 4.5 ദശലക്ഷം വരിക്കാരിലേക്കും അത് വളർന്നു.
ബൈജൂസിൽ, ഉപയോക്തൃ അനുഭവം, ഉള്ളടക്കം, ബ്രാൻഡ് മാർക്കറ്റിംഗ് എന്നിവയാണ് ദിവ്യ ഗോകുൽനാഥ് കൈകാര്യം ചെയ്യുന്നത്.
ഫോർബ്സിന്റെ 2020 ലെ കണക്കനുസരിച്ച് ഗോകുൽനാഥിനും ഭർത്താവ് ബൈജു രവീന്ദ്രനും സഹോദരൻ റിജു രവീന്ദ്രനും കൂടി മൊത്തം ആസ്തി 3.05 ബില്യൺ ഡോളർ ആണ്.
വിദ്യാഭ്യാസത്തിന്റെ ഭാവി, രക്ഷാകർതൃത്വം, STEM മേഖലകളിലെ സ്ത്രീകളുടെ പങ്കാളിത്തം എന്നിവ ഉൾപ്പെടെയുള്ള കാര്യങ്ങളെക്കുറിച്ച് ദിവ്യ ഗോകുൽനാഥ് ഓൺലൈനിൽ എഴുതുന്നു.
വനിതാ സംരംഭകർക്കുള്ള വെല്ലുവിളികളെക്കുറിച്ച് മിന്റ് സ്റ്റാർട്ടപ്പ് ഡയറീസുമായി അവർ സംസാരിച്ചു കൂടാതെ വോഗ് ഇന്ത്യയിൽ ബൈജു രവീന്ദ്രനുമായി ചേർന്ന് ഇന്ത്യയിലെ വിദ്യാഭ്യാസ സാങ്കേതികവിദ്യയെക്കുറിച്ച് ഒരു ലേഖനം എഴുതി.
ബഹുമതികളും പുരസ്കാരങ്ങളും 2019, 2020 ലിങ്ക്ഡ്ഇൻ ടോപ്പ് വോയ്സസ്: ഇന്ത്യ 2020 ബിസിനസ്സ് ടുഡെ മോസ്റ്റ് പവർഫുൾ വുമൺ ഇൻ ഇന്ത്യൻ ബിസിനസ് 2020 ഡി‌കോഡിംഗ് മീഡിയ, പീപ്പിൾ ഹു ഇൻസ്പയർ പി‌ഡബ്ല്യുഐ വുമൺ എന്റർപ്രണർ ഓഫ് ദി ഇയർ അവാർഡ് 2020 ഫെമിന പവർ ലിസ്റ്റ് 2020 ഫോർബ്സ് ഏഷ്യാസ് പവർ ബിസിനസ് വുമൺ 2020 ഫോർച്യൂൺ ഇന്ത്യ മോസ്റ്റ് പവർഫുൾ വുമൺ 2021 മേക്കേഴ്സ് ഇന്ത്യ കോൺഫറൻസ്, എൻ്റർപ്രണർ ഓഫ് ദ ഇയർ, വുമൺ ഹു മേക്ക് ഇന്ത്യ ഇന്ത്യ കുറിപ്പുകൾ അവലംബം
ദിവാൻ സിങ്
സ്വാതന്ത്ര്യസമര സേനാനിയും കവിയുമായിരുന്നു ദിവാൻ സിങ് കാലേപാനി .
(1894–1944).
നിസ്സഹകരണ പ്രസ്ഥാനത്തിലും സജീവമായി പങ്കെടുത്ത ദിവാൻ സിങ് ബ്രിട്ടീഷ് ഇന്ത്യൻ സേനയിൽ അംഗമായിരുന്നു.
ബ്രിട്ടീഷ് ബർമ്മയിലേയ്ക്കു  സ്ഥലം മാറ്റപ്പെട്ട ദിവാൻ സിങ് 1927 കളിൽ ആൻഡമാൻ ദ്വീപുകളിലും സേവനം അനുഷ്ഠിച്ചു.
/ref British Raj and of organized religion.
രണ്ടാം ലോകമഹായുദ്ധത്തിൽ ജപ്പാൻ ദിവാൻ സിങ്ങിനെ തടവുകാരനായി പിടിച്ചു.
ബ്രിട്ടീഷുകാർക്കെതിരേ പെനാംഗ് റേഡിയോയിലൂടെ പ്രസ്താവന നടത്താനുള്ള ജപ്പാൻ സൈന്യത്തിന്റെ ആവശ്യം ദിവാൻ സിങ് നിരാകരിച്ചു.
ആറുമാസത്തെ നിരന്തര പീഡനത്തിനു ശേഷം മറ്റു തടവുകാരോടൊപ്പം ദിവാൻ സിങിനെ ജപ്പാൻ സൈന്യം വധിച്ചു.
നിരവധി കവിതകൾ രചിച്ച ദിവാൻ സിങിന്റെ വഗ്ഡെ പാനി ( (‘Running Waters’-1938)മരണാനന്തരമാണ് അന്തിം ലെഹ്രാൻ(‘Winding Waves’) 1962 ൽ പ്രസിദ്ധീകരിയ്ക്കപ്പെട്ടത്.
ദിവ്യ എസ്. അയ്യർ
ദിവ്യ ശേഷ അയ്യർ (ജനനം 16 ഒക്ടോബർ 1984) മെഡിക്കൽ ഡോക്ടർ, എഡിറ്റർ, എഴുത്തുകാരി എന്നീ നിലകളിൽ അറിയപ്പെടുന്ന കേരളത്തിലെ ഇന്ത്യൻ അഡ്മിനിസ്ട്രേറ്റീവ് സർവീസിന്റെ ഭാഗമായ ഒരു ഇന്ത്യൻ ബ്യൂറോക്രാറ്റ് ആണ് .
നിലവിൽ പത്തനംതിട്ട ജില്ലാ കളക്ടറാണ് അവർ.
മഹാത്മാഗാന്ധി എൻആർഇജിഎയുടെ മിഷൻ ഡയറക്ടറായിരുന്നു.
1984 ഒക്ടോബർ നാണ് ദിവ്യ അയ്യർ ജനിച്ചത്.
കേരളത്തിലെ തിരുവനന്തപുരം സ്വദേശിയാണ് അവർ.
ഇന്ത്യൻ ബഹിരാകാശ ഗവേഷണ സ്ഥാപനത്തിൽ നിന്ന് വിരമിച്ച ജീവനക്കാരനായ ശേഷ അയ്യരുടെയും സ്റ്റേറ്റ് ബാങ്ക് ഓഫ് ട്രാവൻകൂർ ജീവനക്കാരിയായ ഭഗവതി അമ്മാളിന്റെയും മൂത്ത മകളാണ്.
തിരുവനന്തപുരം ഹോളി എയ്ഞ്ചൽസ് കോൺവെന്റിലായിരുന്നു ദിവ്യ അയ്യരുടെ സ്കൂൾ വിദ്യാഭ്യാസം.
കേരള ബോർഡ് ഓഫ് പബ്ലിക് എക്സാമിനേഷൻസ് നടത്തിയ എസ്എസ്എൽസി പരീക്ഷയിൽ അവർ രണ്ടാം റാങ്ക് നേടി.
തിരുവനന്തപുരത്തെ സെന്റ് തോമസ് സെൻട്രൽ സ്കൂളിൽ നിന്ന് അവർ 11, 12 ക്ലാസുകൾ പൂർത്തിയാക്കി.
വെല്ലൂരിലെ ക്രിസ്ത്യൻ മെഡിക്കൽ കോളേജിൽ നിന്നാണ് ദിവ്യ അയ്യർ മെഡിക്കൽ ബിരുദം നേടിയത്.
സിവിൽ സർവീസ് ജീവിതം ആരംഭിക്കുന്നതിന് മുമ്പ് ദിവ്യ ഒരു ഡോക്ടറായിരുന്നു.
ഇപ്പോഴും അവർ  മെഡിസിൻ പ്രാക്ടീസ് തുടരുന്നു.
2014-ൽ ഐഎഎസിൽ ചേർന്ന അവർ തിരുവനന്തപുരം സബ്കളക്ടറാകുന്നതിന് മുമ്പ് കോട്ടയത്ത് അസിസ്റ്റന്റ് കളക്ടറായിരുന്നു.
2016-ൽ, തിരഞ്ഞെടുപ്പ് കമ്മീഷനു കീഴിലുള്ള സിസ്റ്റമാറ്റിക് വോട്ടർ എജ്യുക്കേഷൻ ആൻഡ് ഇലക്ടറൽ പാർടിസിപ്പേഷന്റെ (SVEEP) നോഡൽ ഓഫീസറായും കോട്ടയത്ത് അസിസ്റ്റന്റ് കളക്ടറായും അയ്യർ, വോട്ടർമാരുടെ എണ്ണം മെച്ചപ്പെടുത്താൻ സഹായിക്കുന്നതിനായി "എന്റെ വോട്ട് എന്റെ ഭാവി" എന്ന മുദ്രാവാക്യവുമായി ഒരു വോട്ടർ ബോധവൽക്കരണ കാമ്പയിൻ നടത്തി.
2016-ൽ, വോട്ടവകാശത്തെക്കുറിച്ചുള്ള അവബോധം പ്രോത്സാഹിപ്പിക്കുന്നതിനും വോട്ടിംഗ് പ്രോത്സാഹിപ്പിക്കുന്നതിനുമായി 'വിരൽ തുമ്പിൽ നമ്മുടെ ഭാവി' എന്ന ഗാനവും അവർ എഴുതി ആലപിച്ചു.
ഇത് ജില്ലാ കളക്ടർ വാർത്താ സമ്മേളനത്തിൽ പുറത്തിറക്കി.
2018-ൽ ദിവ്യ അയ്യരെ സബ് കളക്ടർ സ്ഥാനത്തുനിന്നും തദ്ദേശ സ്വയംഭരണ വകുപ്പിലെ ഡെപ്യൂട്ടി സെക്രട്ടറിയായി മാറ്റി.
മഹാത്മാഗാന്ധി എൻആർഇജിഎയുടെ മിഷൻ ഡയറക്ടർ കോവിഡ്-19 മഹാമാരിയുടെ കാലത്ത് #BreakTheChain ബോധവൽക്കരണ ക്യാമ്പയിനിൽ അയ്യർ.
ദിവ്യ അയ്യർ പിന്നീട് മഹാത്മാഗാന്ധി ദേശീയ ഗ്രാമീണ തൊഴിലുറപ്പ് പദ്ധതിയുടെ (MNREGS) മിഷൻ ഡയറക്ടറായി സേവനമനുഷ്ഠിച്ചു.
ഈ റോളിൽ, COVID-19 പാൻഡെമിക് സമയത്ത് #BreakTheChain ബോധവൽക്കരണ കാമ്പെയ്‌നിലെ പ്രധാന പങ്ക് കാരണം, 2020-ലെ കേരളത്തിലെ ഏറ്റവും സ്വാധീനമുള്ള 50 വ്യക്തികളിൽ ഒരാളായി അവർ തിരഞ്ഞെടുക്കപ്പെട്ടു.
ജില്ലാ കളക്ടർ ദിവ്യ അയ്യർ പത്തനംതിട്ട കളക്ടറേറ്റ് ഓഫീസിൽ.
2021 ജൂലൈ 12 ന് ദിവ്യ അയ്യർ പത്തനംതിട്ടയുടെ 36-ാമത് ജില്ലാ കളക്ടറായി .
2021 ഓഗസ്റ്റിൽ, COVID-19 പാൻഡെമിക്കിനെ നേരിടാനുള്ള നടപടികളും ജില്ലയുടെ വികസനവും സ്ത്രീ ശാക്തീകരണം പ്രോത്സാഹിപ്പിക്കുന്ന നടപടികളും തുടരാൻ പദ്ധതിയിട്ടതായി അവർ പറഞ്ഞു.
പതിറ്റാണ്ടുകളുടെ സമരത്തെ തുടർന്ന് കോന്നിയിലെ കർഷകർക്ക് പട്ടയം നൽകാനുള്ള സംസ്ഥാന സർക്കാരിന്റെ തീരുമാനത്തെ തുടർന്ന് 2021-ൽ ദിവ്യ അയ്യർ പട്ടയം വിതരണം ചെയ്യുന്നതിനുള്ള നടപടികളുടെ ഭാഗമായി ഫോറസ്റ്റ് ഡിവിഷൻ ഓഫീസർമാരുമായി റിപ്പോർട്ട് തയ്യാറാക്കി സമർപ്പിച്ചു.
2021 ഡിസംബറിൽ കേരളത്തിലെ പത്തനംതിട്ട ജില്ലയിലെ റാന്നിയിലുള്ള അട്ടത്തോട്  ഗവൺമെന്റ് ട്രൈബൽ എൽപി സ്‌കൂൾ വിദ്യാർത്ഥികൾക്ക് ജെൻഡർ ന്യൂട്രൽ സ്കൂൾ യൂണിഫോം ദിവ്യ അയ്യർ വിതരണം ചെയ്തു.
2021 ലും 2022 ലും അയ്യരും ജില്ലാ പോലീസ് മേധാവി ആർ നിശാന്തിനിയും വാർഷിക ശബരിമല തീർത്ഥാടനം ഏകോപിപ്പിക്കാൻ സഹായിച്ചു.
പ്രസിദ്ധീകരിച്ച കൃതികൾ ഫിലിമോഗ്രഫി വർഷം തലക്കെട്ട് പങ്ക് ഭാഷ കുറിപ്പുകൾ റഫ.
2017 ഏലിയാമ്മച്ചിയുടെ ആദ്യ ക്രിസ്മസ് കന്യാസ്ത്രീ മലയാളം ഡിസ്ക്കോഗ്രാഫി വർഷം ഗാനം സിനിമ / ആൽബം / വേണ്ടി ഭാഷ റഫ 2016 "അഴകേറും നാടിന്റെ ചിത്രം" SVEEP മലയാളം 2016 "എതിർകാലം നമ്മുടെ കയ്യിൽ" ഇന്ത്യൻ തിരഞ്ഞെടുപ്പ് കമ്മീഷൻ - തമിഴ്നാട് തമിഴ് സ്വകാര്യ ജീവിതം അയ്യർ ഭർത്താവ് കെ എസ് ശബരിനാഥനൊപ്പം
2017 ജൂൺ 30-ന് അരുവിക്കര നിയോജകമണ്ഡലത്തെ പ്രതിനിധീകരിക്കുന്ന കോൺഗ്രസ് എംഎൽഎ ആയ കെഎസ് ശബരീനാഥനെ കന്യാകുമാരി ജില്ലയിലെ തക്കലയിലെ ക്ഷേത്രമായ കുമാരകോവിലിൽ വച്ച് ദിവ്യ അയ്യർ വിവാഹം കഴിച്ചു.
അവർ കേരളത്തിലെ ആദ്യത്തെ എംഎൽഎ-ഐഎഎസ് ദമ്പതികളായി.
2019 മാർച്ച് 9 ന് അവർ ഒരു ആൺകുഞ്ഞിന് ജന്മം നൽകി.
മുൻ മന്ത്രിയും കേരള നിയമസഭാ സ്പീക്കറുമായ ജി. കാർത്തികേയനാണ് അവരുടെ ഭാര്യാപിതാവ് .
റഫറൻസുകൾ ബാഹ്യ ലിങ്കുകൾ ദിവ്യ എസ്. അയ്യർ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Quotations related to ദിവ്യ എസ്. അയ്യർ at Wikiquote Divyas' Ted talk video about her career (YouTube)
പഞ്ചകന്യകകൾ
മലയാള കഥാകൃത്ത്‌ എൻ എസ് മാധവൻ രചിച്ച ഒരു കഥാസമാഹാരമാണ് പഞ്ചകന്യകകൾ .
പഞ്ചകന്യകമാർ എന്നറിയപ്പെടുന്ന ഭാരതീയ ഇതിഹാസ കഥാപാത്രങ്ങളായ അഹല്യ , ദ്രൗപദി , കുന്തി , താര , ‌ മണ്ഡോദരി എന്നിവരെ ആധുനിക കാലത്തേക്കു കൊണ്ടുവന്ന് അവരുടെ ജീവിതം ആവിഷ്കരിക്കുന്ന അഞ്ചു കഥകൾ ഇതിലുണ്ട്.
ഇവ കൂടാതെ ആറു കഥകളും ഈ സമാഹാരത്തിൽ ഉൾപ്പെടുന്നു.
അഹല്യയെയും മണ്ഡോദരിയെയും അതേ പേരിൽ തന്നെ അവതരിപ്പിച്ചിട്ടുള്ള ഈ കൃതിയിൽ ദ്രൗപദിയെ കിച്നയായും താരയെ താരാ ഫെർണാണ്ടസായും അവതരിപ്പിക്കുന്നു.
കുന്തിയുടെ കഥയിൽ ഏണസ്റ്റ് ഹെമിംഗ്വേയും കടന്നുവരുന്നുണ്ട്.
ഡി.സി. ബുക്ക്സ് ആണ് പുസ്തകം പുറത്തിറക്കിയിരിക്കുന്നത്.
അവലംബം പുറം കണ്ണികൾ പഞ്ചകന്യകകൾ Archived 2016-08-15 at the Wayback Machine .
- ഡി.സി. ബുക്സ് പഞ്ചകന്യകകൾ - ഗുഡ് റീഡ്സ് പഞ്ചകന്യകകൾ - ആമസോൺ.
പച്മറി ടെലിസ്കോപ്പ് അറേ ഇംഗ്ലീഷ് വിലാസം https://ml.wikipedia.org/wiki/Pachmarhi_Telescope_Array